13.1.2022
MT
Il-Ġurnal Uffiċjali tal-Unjoni Ewropea
L 8/127
(7)
Barra minn hekk, ir-Renju Unit innotifika lill-Kummissjoni dwar tifqigħat ta’ influwenza tat-tjur b’patoġeniċità għolja fil-pollam.
It-tifqigħat jinsabu qrib Middleton-in-Teesdale, County Durham, Durham, l-Ingilterra, qrib Pocklington, East Yorkshire, East Riding of Yorkshire, l-Ingilterra u qrib Alford, East Lindsey, Lincolnshire, l-Ingilterra u ġew ikkonfermati fil-15 ta’ Diċembru 2021 permezz ta’ analiżi tal-laboratorju (RT-PCR).
(8)
Barra minn hekk, ir-Renju Unit innotifika lill-Kummissjoni dwar tifqigħat ta’ influwenza tat-tjur b’patoġeniċità għolja fil-pollam.
Dawn it-tifqigħat jinsabu qrib Market Bosworth, Hinckley & Bosworth, Leicestershire, fl-Ingilterra u qrib Wem, North Shropshire, Shropshire, l-Ingilterra u ġew ikkonfermati fit-16 ta’ Diċembru 2021 permezz ta’ analiżi tal-laboratorju (RT-PCR).
(9)
Barra minn hekk, ir-Renju Unit innotifika lill-Kummissjoni dwar tifqigħat ta’ influwenza tat-tjur b’patoġeniċità għolja fil-pollam.
It-tifqigħat jinsabu qrib Alford, East Lindsey, Lincolnshire fl-Ingilterra u qrib Thirsk, Hambleton, North Yorkshire, fl-Ingilterra u ġew ikkonfermati fis-17 ta’ Diċembru 2021 permezz ta’ analiżi tal-laboratorju (RT-PCR).
(10)
Ir-Renju Unit innotifika lill-Kummissjoni dwar tifqigħat ta’ influwenza tat-tjur b’patoġeniċità għolja fil-pollam.
It-tifqigħat jinsabu qrib Alford, East Lindsey, Lincolnshire, fl-Ingilterra u qrib Helsby, Cheshire West & Chester, Cheshire, fl-Ingilterra u ġew ikkonfermati fid-19 ta’ Diċembru 2021 permezz ta’ analiżi tal-laboratorju (RT-PCR).
(11)
Barra minn hekk, ir-Renju Unit innotifika lill-Kummissjoni dwar tifqigħa ta’ influwenza tat-tjur b’patoġeniċità għolja fil-pollam.
It-tifqigħa tinsab qrib Helsby, Cheshire West & Chester, Cheshire, fl-Ingilterra u ġiet ikkonfermata fit23 ta’ Diċembru 2021 permezz ta’ analiżi tal-laboratorju (RT-PCR).
(12)
L-awtoritajiet veterinarji tar-Renju Unit stabbilixxew żona ta’ kontroll ta’ 10 km madwar l-istabbilimenti affettwati u implimentaw politika ta’ qerda sabiex jikkontrollaw il-preżenza tal-influwenza tat-tjur b’patoġeniċità għolja u jillimitaw it-tixrid ta’ dik il-marda.
(13)
Ir-Renju Unit bagħat informazzjoni lill-Kummissjoni dwar il-qagħda epidemjoloġika fit-territorju tiegħu u l-miżuri li ħa biex jiġi evitat li l-influwenza tat-tjur b’patoġeniċità għolja tkompli tixtered.
Dik l-informazzjoni ġiet evalwata mill-Kummissjoni.
Abbażi ta’ dik l-evalwazzjoni, id-dħul fl-Unjoni ta’ konsenji tal-pollam, tal-prodotti ġerminali talpollam, u ta’ laħam frisk mill-pollam u għasafar tal-kaċċa miż-żoni taħt ir-restrizzjonijiet stabbiliti mill-awtoritajiet veterinarji tar-Renju Unit minħabba t-tifqigħat reċenti tal-influwenza tat-tjur b’patoġeniċità għolja, jenħtieġ li ma jibqax jiġi awtorizzat.
(14)
Għalhekk, jenħtieġ li l-Annessi V u XIV tar-Regolament ta’ Implimentazzjoni (UE) 2021/404 jiġu emendati skont dan.
(15)
Filwaqt li titqies is-sitwazzjoni epidemjoloġika attwali fir-Renju Unit b’rabta mal-influwenza tat-tjur b’patoġeniċità għolja, l-emendi li għandhom isiru lir-Regolament ta’ Implimentazzjoni (UE) 2021/404 permezz ta’ dan ir-Regolament jenħtieġ li jsiru effettivi b’urġenza.
(16)
Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DAN IR-REGOLAMENT:
Artikolu 1 L-Annessi V u XIV tar-Regolament ta’ Implimentazzjoni (UE) 2021/404 huma emendati f’konformità mal-Anness ta’ dan ir-Regolament.
Artikolu 2 Ir-Regolament għandu jidħol fis-seħħ l-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.